U [hrvatskoj književnosti](https://hr.wikipedia.org/wiki/Hrvatska_knji%C5%BEevnost) barok traje tijekom 17.stoljeća. Razvija se više književnih regionalnih krugova, uz vjerske redove: dalmatinsko-dubrovački, kajkavski, slavonski i ozaljski. Dubrovnik ipak ostaje najjače književno središte, u njemu djeluje naš najveći barokni pisac, [Ivan Gundulić](https://hr.wikipedia.org/wiki/Ivan_Gunduli%C4%87). U ovom razdoblju, postaje sve aktualniji problem standardnog, zajedničkog [hrvatskog jezika](https://hr.wikipedia.org/wiki/Hrvatski_jezik).

**Književni krugovi**

**Dalmatinsko-dubrovački krug**

Glavni predstavnik ovog kruga je naš najveći [barokni](https://hr.wikipedia.org/wiki/Barok) pisac, [Ivan Gundulić](https://hr.wikipedia.org/wiki/Ivan_Gunduli%C4%87), koji u mladosti, on piše *"pjesni tašte i isprazne"* (nisu sačuvane) i melodrame (sačuvane samo četiri). Kasnije piše uzorne religiozne poeme, [*Pjesni pokorne kralja Davida*](https://hr.wikipedia.org/wiki/Pjesni_pokorne_kralja_Davida) i, poznatije, [*Suze sina razmetnoga*](https://hr.wikipedia.org/wiki/Suze_sina_razmetnoga), a vrhunac njegova stvaralaštva je viteški ep [*Osman*](https://hr.wikipedia.org/wiki/Osman).

Uz njega, djeluju i:

* [Junije Palmotić](https://hr.wikipedia.org/wiki/Junije_Palmoti%C4%87), koji piše [melodrame](https://hr.wikipedia.org/w/index.php?title=Melodrama&action=edit&redlink=1), od kojih je najpoznatija *Pavlimir* (priča o unuku kralja Radislava, tema uzeta iz [Ljetopisa popa Dukljanina](https://hr.wikipedia.org/wiki/Ljetopis_popa_Dukljanina).
* [Ivan Bunić Vučić](https://hr.wikipedia.org/wiki/Ivan_Buni%C4%87_Vu%C4%8Di%C4%87), autor pjesničke zbirke *Plandovanja*,
* [Ignjat Đurđević](https://hr.wikipedia.org/wiki/Ignjat_%C4%90ur%C4%91evi%C4%87), isusovac, poema *Uzdasi Mandaljene pokornice*
* [Stijepo Đurđević](https://hr.wikipedia.org/wiki/Stijepo_%C4%90ur%C4%91evi%C4%87), rodom iz [Dubrovnika](https://hr.wikipedia.org/wiki/Dubrovnik), pjesnik komične poeme *Derviš*, parodije na petrarkističko pjesništvo.
* [Vladislav Menčetić](https://hr.wikipedia.org/wiki/Vladislav_Men%C4%8Deti%C4%87), Dubrovčanin, autor djela *Trublja slovinska*, veliča [Petra Zrinskog](https://hr.wikipedia.org/wiki/Petar_Zrinski)
* [Petar Bogašinović](https://hr.wikipedia.org/wiki/Petar_Boga%C5%A1inovi%C4%87), dubrovački pisac čije je najvažnije djelo ep *Beča grada obkruženje od cara Mehmeta i kara-Mustafe velikoga vezjera*, u kojem veliča [Ivana Gundulića](https://hr.wikipedia.org/wiki/Ivan_Gunduli%C4%87) i njegovog oca, carskog generala.
* [Petar Kanavelić](https://hr.wikipedia.org/wiki/Petar_Kanaveli%C4%87), pisac većinom religiozne tematike. Životno djelo mu je religiozno-povijesni spjev *Sveti Ivan biskup trogirski i kralj Koloman*, nastao na temelju legende.
* [Jerolim Kavanjin](https://hr.wikipedia.org/wiki/Jerolim_Kavanjin), koji je napisao spjev *Bogatstvo i uboštvo*.
* [Rafael Levaković](https://hr.wikipedia.org/wiki/Rafael_Levakovi%C4%87), podrijetlom iz [Jastrebarskog](https://hr.wikipedia.org/wiki/Jastrebarsko), piše na glagoljici djelo *Nauk karstjanski kratak*.
* Bartol Kašić – isusovac- prva hrvatska gramatika 1604. God i Ritual rimski u kojem nudi kao standardni jezik novoštokavsku osnovicu uz udjele ostalih narječja.

**Kajkavski krug**

Spjev "Adrianskoga mora sirena" kojeg je [Petar Zrinski](https://hr.wikipedia.org/wiki/Petar_Zrinski) objavio 1660. godine

Izvorna naslovna stranica "Putnog tovaruša" [Ane Katarine Zrinske](https://hr.wikipedia.org/wiki/Ana_Katarina_Zrinska) tiskanog u Mlecima 1661. godine

Za kajkavski krug, najvažniji je bio isusovac [Juraj Habdelić](https://hr.wikipedia.org/wiki/Juraj_Habdeli%C4%87), koji je, od važnijih djela, napisao *Zrcalo Mariansko*, djelo religiozne i moralističke tematike, crkvenu propovijed *Pervi oci našega Adama greh* te kajkavsko-latinski rječnik *Dictionar*.

**Ozaljski krug**

Za [Ozaljski](https://hr.wikipedia.org/wiki/Ozalj) krug karakterističan je jezik koji objedinjuje sva tri narječja. To je kajkavski jezik pomiješan sa čakavskim, štokavskim i ikavsko-ekavskim elementima.  
Najvažniji pisci ovog kruga su:

* [Petar Zrinski](https://hr.wikipedia.org/wiki/Petar_Zrinski), koji prevodi s [mađarskog](https://hr.wikipedia.org/wiki/Ma%C4%91arska) ep *Adrianskoga mora sirena* (napisao ga je njegov brat, [Nikola Zrinski](https://hr.wikipedia.org/wiki/Nikola_Zrinski))
* [Ana Katarina Zrinska](https://hr.wikipedia.org/wiki/Ana_Katarina_Zrinska), koja piše molitvenik [*Putni tovaruš*](https://hr.wikipedia.org/wiki/Putni_tovaru%C5%A1).
* [Fran Krsto Frankopan](https://hr.wikipedia.org/wiki/Fran_Krsto_Frankopan), koji u zatvoru piše zbirku pjesama *Gartlic za čas kratiti*. On je također značajan jer je prvi preveo [Molièrea](https://hr.wikipedia.org/wiki/Moli%C3%A8re" \o "Molière) na hrvatski jezik.
* [Ivan Belostenec](https://hr.wikipedia.org/wiki/Ivan_Belostenec), [pavlinski](https://hr.wikipedia.org/wiki/Pavlini) redovnik, leksikograf.

**Slavonski krug**

Za ovaj krug značajan je isusovac [Antun Kanižlić](https://hr.wikipedia.org/wiki/Antun_Kani%C5%BEli%C4%87), koji piše ep *Sveta Rožalija*, [pripovijest](https://hr.wikipedia.org/wiki/Pripovijest) o svetici iz [Palerma](https://hr.wikipedia.org/wiki/Palermo).